મંગળવારે કુશાલ અને જેનિફરનાં લગ્નનું શૂટિંગ કરવામાં આવી રહ્યું હતું. આ શૂટિંગ દરમ્યાન મંડપમાં આગ લાગી જાય છે એવા દૃશ્યનું શૂટ કરવાનું હતું. જોકે આ આગ કાબૂ બહાર નીકળી ગઈ હતી. આગને કારણે કુશાલ ગળા પર અને પગ પર દાઝી પણ ગયો હતો. કુશાલે આ ઘટનાનો વિડિયો ઇન્સ્ટાગ્રામ પર શૅર પણ કર્યો હતો. જ્યારે શૂટિંગ ચાલી રહ્યું હતું ત્યારે કુશાલ અને જેનિફર મંડપમાં હતાં. મંડપમાં લાગેલી આગ કાબૂ બહાર નીકળી જતાં અને કુશાલ ગળા પર દાઝતાં તે કૂદકો મારીને મંડપની બહાર જતો રહ્યો હતો. એ સમયે જેનિફર શૉકમાં હતી અને તેને કંઈ સૂઝતું નહોતું એથી કુશાલ ફરી મંડપમાં આવી તેને ત્યાંથી લઈ ગયો હતો અને જેનિફર આગથી બાલ-બાલ બચી હતી. જેનિફરે ટ્વિટર પર ટ્વીટ કરીને કુશાલનો આભાર પણ માન્યો હતો.